1981-es angol labdarúgókupa-döntő
Az 1981-es FA-kupa döntőt a Tottenham Hotspur és a Manchester City játszotta a Wembley stadionban. A mérkőzés 1–1-es döntetlennel végződött; Tommy Hutchison szerezte a mérkőzés első gólját a City-nek, majd 11 perccel a lefújás előtt öngólt szerzett, amivel kiegyenlítette az állást. Az újrajátszást a Tottenham nyerte 3–2-re; Ricky Villa (2 gól) és Garth Crooks góljaival. A City góljait Steve MacKenzie és Kevin Reeves szerezte.